มาร้านนี้แล้ว 3-4 ครั้งครับ เหนื่อยจากงานมาก็มาแวะนั่งพัก อู้งานบ้างไรบ้าง ครั้งแรกๆไม่ได้ถ่ายรูปไว้ เลยมีรูปน้อยครับ สรุปเลยละกันครับ 

จอดรถหน้าร้านครับ ริมถนน เหมือนจะหาที่จอดยาก แต่ก็จอดได้หน้าร้านทุกครั้งครับ

ร้านเป็นห้องแถว 1 ห้อง ลึกเข้าไปครับ มีโต๊ะเก้าอี้ให้นั่งประมาณ 4-5 วง ผมเลือกเดินเข้าไปนั่งในสุดซึ่งมีการยกพื้นขึ้นมาเล็กน้อย และมีโซฟานั่งสบายครับ นั่งสบายจริงๆ

กาแฟ หอมๆ พอได้ครับ ช้อกโกแลตเย็นหวานไปนิดนึง แต่เข้มใช้ได้ ถ้าไม่รีบ นั่งจิบไปเรื่อยๆก็โอเคครับ

ขนม ผมสั่งมาลองหลายอย่าง เพราะไปหลายครั้ง ทุกครั้งจะต้องมีเอแคลร์ครับ จุดเด่นคือ พอเราสั่ง ทางร้านจะนำใส่จาน เข้าเตาอบ อบจนผิวเหลืองกรอบ ไส้ครีมก็อุ่นๆ สำหรับผมถือว่าอร่อยกว่าเอแคลร์เย็นๆเยอะครับ
แซนวิชก็นำใส่เตาอบก่อนเหมือนกันครับ (กินเพราะอยากกินนะครับ ไม่มีนัยทางการเมือง) รสชาติดีขึ้นกว่าเย็นๆ ครับ

ราคาไม่แพงครับ ทั่วๆไป แถมพนักงานเป็นมิตรมากครับ 

สรุปโดยรวม ผ่านครับ ประทับใจม่ก แนะนำเพื่อนๆไปหลายคนแล้วครับ 


